**AuGalingas pirmadienis** (angl. *Meatless Monday*) – tarptautinė kampanija, kuri skatina žmones nevalgyti mėsos pirmadieniais, siekiant pagerinti jų sveikatą ir planetos būklę.

AuGalingas pirmadienis yra „The Monday Campaigns Inc." ir Johns Hopkins Bloomberg visuomenės sveikatos mokyklos (angl. *Johns Hopkins Bloomberg School of Public Health*) Gražios ateities centro (angl. *Center for a Livable Future*) ne pelno siekianti iniciatyva. AuGalingą pirmadienį 2003-iais metais įkūrė rinkodaros specialistas – Sid Lerner. Programa vadovaujasi Jungtinių Valstijų žemės ūkio departamento (angl. *United States Department of Agriculture – USDA*) parengtomis mitybos gairėmis. AuGalingas pirmadienis yra „Sveiko pirmadienio" (angl. *Healthy Monday*) iniciatyvos dalis. „Sveikas pirmadienis" skatina amerikiečius priimti sveikesnės mitybos sprendimus kiekvienos savaitės pradžioje. Kitos „Sveiko pirmadienio" kampanijos: „Vaikai gamina pirmadieniais" (angl. *The Kids Cook Monday*), „2000-ųjų pirmadienis" (angl. *Monday 2000*), „Mesk rūkyti ir negrįžk atgal pirmadieniais" (angl. *Quit and Stay Quit Monday*), „Judėk pirmadieniais" (angl. *Move it Monday*), „Pirmadienio mylia" (angl. *The Monday Mile*) ir kt.

AuGalingas pirmadienis koncentruojasi į pirmadienius dėl keleto svarbių priežasčių. Tradiciškai katalikų ir stačiatikių gretose mėsa nėra vartojama penktadieniais. Paprastai pirmadienis reiškia darbo savaitės pradžią. Tai yra diena, kai žmonės grįžta į savo savaitinę rutiną. Įpročius, kurie vyravo savaitgalį, galima pamiršti ir keisti kitais pasirinkimais. Kassavaitinis priminimas iš naujo integruoti sveikus įpročius taip pat paskatina sėkmę mūsų gyvenimuose. Amerikos prevencinės medicinos žurnalo (angl. *American Journal of Preventive Medicine*) paskelbtas tyrimas 2009-ais metais kas savaitę skatino žmonių sveikatingumą ir su jais dalinosi sveikatos patarimais. Apytiksliai du trečdaliai dalyvių pajuto bendros sveikatos ir valgymo įpročių pagerėjimą bei fizinio aktyvumo pakilimą.

Istorija
--------

Per Pirmąjį pasaulinį karą prezidentas Woodrow Wilson paskelbė deklaraciją, kurioje buvo reikalaujama, kad kiekvieną antradienį būtų atsisakoma mėsos, o likusias savaitės dienas būtų sekamas mėsos ir miltų suvartojimas, siekiant įtraukti devynis augalinius pusryčių, pietų ir vakarienės patiekalus. Jungtinių Amerikos Valstijų maitinimo administracija (angl. *United States Food Administration – USFA*) paragino šeimas sumažinti pagrindinių jų dietą sudarančių patiekalų suvartojimą, taip siekiant karo eigoje išvengti maisto nepritekliaus. Tokie veiksmai padėjo išmaitinti JAV kariuomenę ir Europos gyventojus, kur maisto produktų gamyba ir platinimas buvo nutrūkęs karo metu. Siekdama skatinti savanorišką normavimą, Jungtinių Amerikos Valstijų maitinimo administracija sukūrė šūkį „Maistas laimės karą" ir terminus „Antradienis be mėsos" bei „Trečiadienis be kviečių", kurie primintų amerikiečiams, jog reikia mažinti šių produktų vartojimą.

Herbert Hoover vadovavo Maisto (angl. *Food Administration*) ir Amerikos ambulatorinei administracijoms (angl. *American Relief Administration*), pirmininkaujant Woodrow Wilson, ir atliko svarbų vaidmenį įgyvendinant kampaniją, kuri buvo viena iš Hoover daugybės bandymų skatinti savanorystę ir pasiaukojimą tarp amerikiečių karo metu. Jungtinių Amerikos Valstijų maitinimo administracija, pasitelkusi reklamą, pateikė daug įvairios pagalbinės medžiagos, įskaitant receptų knygas ir receptus žurnaluose, laikraščiuose ir vyriausybės finansuojamuose leidiniuose.

Kampanija sugrįžo Antrojo pasaulinio karo pradžioje. Buvo tikimasi paraginti aktyvią moterų veiklą, remiant karines pastangas. Šiuo laikotarpiu mėsa buvo normuojama kartu su kitomis prekėmis, tokiomis kaip cukrus ir benzinas. 1947 metų rudenį Harry Truman valdoma administracija piliečių maisto komiteto (angl. *Citizens Food Committee*) metu paragino „Antradienius be mėsos" ir „Ketvirtadienius be paukštienos". Nepasitenkinimo atsakas į šiuos pakeitimus buvo greitas, nepaklusnumas – nesuvaldomas, o paukštienos gamintojai atsakė nacionalinės padėkos dienos kalakuto pristatymu (angl. *National Thanksgiving Turkey Presentation*), kuris šiuo metu yra žinomas kaip „Kalakuto dovanojimas" (angl. *turkey pardon*).

AuGalingas pirmadienis buvo atnaujintas 2003 metais kaip visuomenės sveikatos informavimo programa. Kampaniją patvirtino Johns Hopkins Bloomberg visuomenės sveikatos mokyklos Gražios ateities centro padalinys bei daugiau kaip 20 visuomenės sveikatos mokyklų. 2009 metų balandžio mėnesį auGalingi pirmadieniai paskelbė informacinį vaizdo įrašą, kuriame buvo minima mėsos vartojimo įtaka klimato kaitai.

Nors auGalingi pirmadieniai prasidėjo JAV, savaitės dienos be mėsos (ypač pirmadieniai) tampa vis populiaresnės visame pasaulyje. AuGalingi pirmadieniai Jungtinėje Karalystėje egzistuoja kaip „Maisto sveikam gyvenimui" (angl. *Goodlife Foods*) reklamos ir aplinkosaugos kampanija.

### Kiti įvykiai

* **2009 m. birželio 15 d.** Paul McCartney ir jo dukterys, Stella ir Marija, pirmadieniais pradėjo auGalingą kampaniją;
* **2009 m. spalio mėn.** Brazilijos Vegetarų draugija (angl. *Brazilian Vegetarian Society*), remiama vyriausybės, pradėjo auGalingus pirmadienius San Paulo mieste;
* **2009 m. gruodžio mėn.** auGalingi pirmadieniai buvo pradėti Australijoje;
* **2009 m. gegužės mėn.** Gentas, miestas Belgijoje, tapo pirmuoju oficialių savaitinių vegetariškų dienų miestu. Daržovių (angl. *Veggie*) ketvirtadienis (oland. *Donderdag Veggiedag*) buvo sukurtas „Etiškų vegetariškų alternatyvų" organizacijos (angl. *Ethical Vegetarian Alternative*), kurią iš dalies finansavo Flamandų vyriausybė;
* **2009 m. birželio mėn.** Izraelio žurnalas „Al Hashulchan" (liet. *ant stalo*) pristatė iniciatyvą „Sheni Tzimchoni" (liet. *vegetarų pirmadienis*). Nuo to laiko dešimtys geriausių Izraelio restoranų liepos ir rugpjūčio mėnesių pirmadieniais kuria novatoriškus auGalingus patiekalus;
* **2010 m. balandžio 6 d.** San Franciskas tapo pirmuoju JAV miestu, kuris pirmadienius oficialiai paskelbė auGalingais ir pradėjo juos vadinti Vegetarų dienomis;
* **2012 m. kovo mėn.** Kroatijos vyriausybė taip pat pritarė auGalingai iniciatyvai, išimdama mėsą iš Aplinkos ir gamtos apsaugos ministerijos pirmadienio meniu;
* **2017 m.** Argentinos „Casa Rosada" ofisas pradėjo veganiškus pirmadienius, o vėliau pradėjo tiekti veganiškas kasdienes pietų opcijas 500 darbuotojų, įskaitant prezidentą Mauricio Macri.

Keletas kitų šalių, įskaitant Kanadą, taip pat turi auGalingų dienų. Nuo 2017 m. balandžio mėn. iniciatyva „auGalingi pirmadieniai" veikia 44 šalyse.

Opozicija
---------

Politinės Žaliųjų partijos bandymui Anglijos mieste Braitone inicijuoti auGalingus pirmadienius, siekiant pristabdyti bet kokių mėsos produktų pardavimus vietinės tarybos kavinėje, užkirto kelią prieštaraujantys tarybos darbuotojai.

Taip pat skaitykite
-------------------

* Veganizmas
* Pasaulinė vegetarų diena

Šaltiniai
---------

1. ↑  „United States Department of Agriculture - Home". MyPyramid.gov. 2010-03-24. Suarchyvuotas originalas 2007-07-26. Nuoroda tikrinta 2010-05-05.
2. ↑  „Healthy Monday". Healthy Monday. Suarchyvuotas originalas 2013-04-10. Nuoroda tikrinta 2010-05-05.
3. ↑  „The Science behind The Monday Campaigns". *The Monday Campaigns*. „Health promotions at the beginning of the week have the potential to reduce negative health events. There's a spike in heart problems, occupational injuries, strokes, suicides and referrals to secondary care on Monday, which researchers believe is caused by stress, unhealthy weekend behaviors and disruption of sleep cycles."
4. ↑  Colliver, Victoria (2009-05-19). „Trial: E-nagging can increase healthy activity". Sfgate.com. Nuoroda tikrinta 2010-05-05.
5. ↑  Wilson, Woodrow (1918-01-18). Rochester, Edward S. (ed.). „President's Proclamation Calling Upon People of Nation to Reduce Consumption of Wheat and Meat Products in Order to Feed America's Associates in the War". *Official Bulletin*. **2** (219). Washington, D.C.: United States Committee on Public Information (published 1918-01-28). p. 3. „In both homes and public eating places, in order to reduce the consumption of beef, pork, and sheep products, Tuesday should be observed as meatless day in each week, one meatless meal should be observed in each day, while, in addition, Saturday in each week should further be observed as a day upon which there should be no consumption of pork products."
6. ↑  „Wheatless Wednesdays". Hoover Museum - Digital Archives. Suarchyvuotas originalas 2013-09-11. Nuoroda tikrinta 2011-12-31.
7. ↑
8. ↑  „World War II Rationing". U-s-history.com. Nuoroda tikrinta 2010-05-05.
9. ↑
10. ↑  „Goodlife Vegetarian Foods: Home Page". Goodlife.co.uk. Suarchyvuotas originalas 2009-08-15. Nuoroda tikrinta 2010-05-05.
11. ↑  „Segunda Sem Carne agora é lei no DF". *segundasemcarne.com.br*. Nuoroda tikrinta 31 August 1980. `{{cite web}}`: Patikrinkite date reikšmes: `|accessdate=` (pagalba)[neveikianti nuoroda]
12. ↑  „Meatless Mondays Australia". Meatless Mondays Australia. 2010-04-26. Suarchyvuotas originalas 2010-05-05. Nuoroda tikrinta 2010-05-05.
13. ↑  „Actueel â€˘ EVA, verleidelijk vegetarisch". Vegetarisme.be. 2010-04-05. Nuoroda tikrinta 2010-05-05.
14. ↑  „על השולחן - בישול, אוכל, מתכונים". Hashulchan.co.il. Suarchyvuotas originalas 2009-12-01. Nuoroda tikrinta 2010-05-05.
15. ↑  A.L. (2017-10-19). „Argentina's vegan Mondays". *The Economist*.
16. ↑  „Meatless Monday".
17. ↑  Brooks, Amber (2017-04-19). „Meatless Monday: How to Foster Healthier Eating Habits With a Partner — At Least One Day a Week". *DatingAdvice.com*. Nuoroda tikrinta 2017-12-21.
18. ↑  „Brighton and Hove binmen get "meat-free Monday" the chop". Brighton Argus. 2011-07-28. Nuoroda tikrinta 2011-09-03./

Nuorodos
--------

* Oficialus auGalingo pirmadienio Lietuvoje puslapis

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RGyvūnų apsauga |
| --- |
|  |
| Idėjinės kryptys | 
Elgesio su gyvūnais etika • Gyvūnų teisės • Gyvūnų gerovė |
|  |
| Teoretikai, rašytojai | 
Peter Singer • Tom Regan • Gary Francione • Richard Ryder • Steven Wise • Carol Adams • Jeremy Bentham • Roger Yates • Andrew Linzey • Bob Torres • Marc Bekoff • Henry Stephens Salt |
|  |
| Susijusios sąvokos | 
Antropocentrizmas • Rūšizmas • Moralinė šizofrenija |
|  |
| Veiklos sritys | 
Medžioklė (banginių medžioklė) • Žvejyba • Zoologijos sodai • Prekyba dramblio kaulu • Bandymai su gyvūnais • Gyvūnų sportas (kruvinasis sportas) • Gyvulininkystė (intensyvi gyvulininkystė) • Gyvūnų eutanazija • Cirkas su gyvūnais |
|  |
| Sprendimai | 
Veganizmas (veganiška žemdirbystė) • Vegetarizmas • Eksperimentų su žmogbeždžionėmis draudimas • Veganarchizmas • Gyvūnų globa |
|  |
| Aktyvistai | 
Martin Balluch • Donald Watson • Rod Coronado • Barry Horne • Ronnie Lee • Keith Mann • Ingrid Newkirk |
|  |
| Organizacijos, aktyvistų grupės | 
ALF • PETA • Vegan Society • LGGD |
|  |
| Kampanijos | 
AuGalingas pirmadienis • Augalinis sausis |
|  |
| Filmai | 
Žemiečiai |

 |